**Metodické usmernenie dekana**

**Pravidlá a požiadavky pre doktorandský študijný program Výrobná technika
 na Fakulte techniky TU vo Zvolene platné od akademického roka 2022/2023**

**Pravidlá a požiadavky pre doktorandský študijný program (VT) uplatňované na FT**

**Toto nariadenie je v kontexte so ŠP TU vo Zvolene č. R-11570/2021 v znení všetkých dodatkov**

Téma doktorandskej práce musí byť súčasťou riešeného  projektu na konkrétnom pracovisku fakulty.

***Pravidlá a požiadavky:***

1. **Individuálny študijný plán (IŠP)**

**Študent si je povinný v prvom mesiaci štúdia preštudovať Študijný poriadok doktorandského štúdia TU vo Zvolene.**

Povinné a povinne voliteľné predmety (okrem predmetov Dizertačná skúška a Obhajoba dizertačnej práce) a predmety technických aplikácií je nutné úspešne ukončiť do podania prihlášky na dizertačnú skúšku t.j. do konca 18. mesiaca od nástupu na štúdium pre študentov v dennej forme štúdia a do konca 30. mesiaca od nástupu na štúdium pre študentov externej formy štúdia.

***povinné predmety***

* 1 predmet: Metódy vedeckej práce a experimentu

***povinne* *voliteľné predmety***

* 2 predmety: Vybrané state z matematiky a cudzí jazyk pre doktorandov,

***predmety technických aplikácií***

* minimálne 2 predmety v kontexte s riešenou odbornou problematikou doktorandskej práce podľa zostaveného študijného plánu,
* jednu odbornú skúšku študent môže vykonať na inej fakulte SR alebo inej VŠ v rámci zahraničného pobytu (po schválení gestorom predmetu na FT).

**Ďalšie povinnosti:**

* individuálny študijný plán (IŠP) musí byť odovzdaný do konca prvého mesiaca štúdia,
* **spracovanie literárnej rešerše k téme svojej dizertačnej práce a jej prezentácia
na pracovisku do 10 mesiacov od začiatku štúdia – rozsah rešerše minimálne 1,5 autorského hárku (AH),**
* povinná priama prezentácia výsledkov svojej vedeckej práce na odbornom fóre minimálne jedenkrát ročne (konferencia (MVK), seminár, sympózium a pod.),
* ku každej predmetovej skúške musí byť vypracovaný projekt v kontexte s riešenou problematikou ako aj prezentácia,
* zahraničný pobyt, alebo stáž v dĺžke minimálne 14 dní (pre študentov v dennej forme štúdia), **z ktorej študent vypracuje správu s min. rozsahom 0,5 AH.**
1. **Dizertačná skúška (DS)**
* Podať žiadosť o vykonanie dizertačnej skúšky spolu s písomnou prácou musí študent dennej formy štúdia do konca 18. mesiaca od nástupu na štúdium, študent externej formy štúdia do konca 30. mesiaca od nástupu na štúdium.
* Riadnej obhajobe písomnej práce k dizertačnej skúške musí predchádzať jej generálna skúška na školiacom pracovisku.

***Požiadavky na písomnú prácu k dizertačnej skúške (tézy DizP):***

* minimálny rozsah téz je stanovený príslušnou Odborovou radou VT – 2AH (Times New Roman, veľkosť písma 12, riadkovanie 1,5).

***Minimálny počet citácií v písomnej práci k dizertačnej skúške je stanovený príslušnou odborovou radou VT:***

* 50 citácií, ktoré sú ako vedecké recenzované publikácie spracovávané vo svetových databázach (napr. WOS, SCOPUS), väčšina cudzojazyčných,
* tézy sa predkladajú v slovenčine – v inom jazyku je možné tézy predložiť na základe predchádzajúceho schválenia dekanom FT.
1. **Dizertačná práca (DizP)**
* pre predloženie DizP k obhajobe platí čl. 31 ŠP doktorandského štúdia TU vo Zvolene,
* minimálny rozsah DizP je stanovený príslušnou Odborovou radou VT na 4 AH : (Times New Roman, veľkosť písma 12, riadkovanie 1,5),
* riadnej obhajobe dizertačnej práce musí predchádzať jej generálna skúška na školiacom pracovisku,
* minimálny počet citácií v DizP je 100, ktorými sú vedecké recenzované publikácie spracované vo svetových databázach (napr. SCOPUS, WOS), väčšina cudzojazyčných,
* DizP sa predkladá v slovenčine, v inom jazyku je možné DizP predložiť na základe predchádzajúceho schválenia dekanom FT,
* dodatok k čl. 32/2, ŠP doktorandského štúdia TUZVO, DizP je možné predložiť ako súbor publikovaných (alebo redakčne prijatých k publikácií) článkov. Minimálny počet: 3 vedecké recenzované publikácie publikované v časopisoch, v databáze Web of Knowledge s prideleným Impact factorom alebo v časopisoch v databáze SCOPUS s prideleným Scientific Journal Ranking indexom. Aspoň v dvoch publikáciách musí byť študent na prvom mieste v autorskom kolektíve. Pri ostatných publikáciách musí byť študent aspoň na druhom mieste v autorskom kolektíve. V prípade, že je DizP ako súbor publikovaných článkov, je jej nevyhnutnou súčasťou rozbor problematiky, syntéza výsledkov, diskusia, závery a odporučenia pre využitie poznatkov v praxi, alebo pre ďalší rozvoj odboru celkom v rozsahu minimálne 2 AH.
1. **Publikačná činnosť**

K povoleniu obhajoby DizP vyžaduje od študenta Odborová komisia v študijnom programe Výrobná technika splnenie minimálnych publikačných požiadaviek:

* minimálne 2 pôvodné práce publikované v časopisoch **registrovaných v databázach Current Contents Connect**, **WoS alebo Scopus.** Aspoň jeden z časopisov musí mať pridelený kvartil Q1 alebo Q2 podľa SJR a aspoň v jednom musí byť doktorand uvedený na prvom mieste.
* v každom roku štúdia jednu prácu publikovanú vo vedeckom časopise FT Acta Facultatis Technicae (AFT), v ktorej je študent na prvom mieste v autorskom kolektíve.

Požiadavky na uznanie publikovaného článku:

* článok musí súvisieť s témou dizertačnej práce,
* musí byť uvedená afilácia doktoranda k jeho školiacemu pracovisku, tzn. FT TU vo Zvolene,
* publikácia musí byť registrovaná v knižnici TU vo Zvolene, resp. študent musí doložiť potvrdenie, že publikácia bude vydaná.

Vo Zvolene dňa:

 doc. Ing. Pavel Beňo, PhD.

 dekan FT TU vo Zvolene